Daily View – (P.M.) – บล.กสิกรไทย
สรุปทิศทางตลาดภาคเช้า และแนวโน้มการลงทุนภาคบ่าย โดย บล.กสิกร
1 ก.พ. 2559

สรุปภาวะตลาดเช้า
SET Index ปรับเพิ่ม 0.64 จุด (0.37%) ปิดภาคเช้าที่ 1,301.62 จุด ด้วยมูลค่าการซื้อขาย 21,758.00 ลบ. 
Most Positive Impact: ADVANC (+1.09 จุด) U (+0.59 จุด) PTTEP (+0.52 จุด)
Most Negative Impact: TRUE (-1.54 จุด) AOT(-0.74 จุด) SCC (-0.50 จุด)
 
แนวโน้มตลาดบ่าย  
“ยังมีโอกาสไปต่อ แต่ช่วงบ่ายไม่น่าเกิน 1,308 จุด”  
ตลาดหุ้นเซี่ยงไฮ้ปรับร่วงเกิน 1% รับข่าว PMI ภาคการผลิตของจีนที่ออกมาแย่ต่อเนื่อง 49.4 ต่ำกว่าที่ตลาดไว้ที่ 49.6 และเป็นการปรับลดลง 2 เดือนต่อเนื่อง ซึ่งการที่ PMI จีนยังคงอยู่ในระดับต่ำกว่า 50
ทำให้มีความเป็นไปได้ที่จะเห็นจีนออกมาตรการกระตุ้นเศรษฐกิจเพิ่มเติม เช่น การลด reserve requirement (RRR) หรือลดอัตราดอกเบี้ยนโยบาย ซึ่งน่าจะได้เห็นความชัดเจนหลังจากผ่านพ้นเทศกาลตรุษจีนไป 
SET Index ปรับลดลงในช่วงต้นของภาคเช้า 7-8 จุด ตามแรงกดดันของตลาดหุ้นในภูมิภาค แต่พอเข้าสู่ช่วงปลายของภาคเช้า ดัชนีก็มีการฟื้นตัวขึ้นมาปิดเหนือ 1,300 จุดอีกครั้ง ยังคงมองว่าตลาดอยู่ในช่วงที่สามารถลุ้นการไหลเข้าของ Fund Flow ได้ ซึ่งน่าจะทำให้ในระยะกลางดัชนีมีโอกาสที่จะขึ้นไปทดสอบ 1,353 จุด
อย่างไรก็ตามในช่วงต้นของสัปดาห์นี้ SET ยังไม่น่าที่จะปรับเพิ่มขึ้นรุนแรงได้ เนื่องจากดัชนีมีการปรับบวกมา 2 สัปดาห์ติดต่อกันกว่า 4.5% อาจทำให้เกิดแรงขายกดดันให้ SET ยังขึ้นผ่าน 1,312 จุดยาก คาดกรอบการเคลื่อนไหวบ่ายดัชนียังไม่น่าผ่าน 1,308 จุด และจังหวะอ่อนตัวก็ไม่น่าต่ำกว่า 1,290 จุด 
TRUE ประกาศเพิ่มทุนจดทะเบียนอีก 6 หมื่นล้านบาท โดยจะออกหุ้นเพิ่มทุน 1.5 หมื่นล้านหุ้น เพื่อนำเงินที่ได้ไปชำระเงินกู้ยืมจากสถาบันการเงินต่างๆ 4 หมื่นล้านบาท อีก 2 หมื่นล้านบาทจะนำไปลงทุนธุรกิจโทรศัพท์เคลื่อนที่อื่นๆ ทั้งนี้ราคาเสนอขายจะมีการแจ้งอีกครั้งในวันที่ 31 มี.ค.2559 โดยราคาเสนอขายจะใช้ 90% ของราคาเฉลี่ยตั้งแต่ 3-31 มี.ค.2559 เพราะฉะนั้นสัดส่วนเพิ่มทุนจำนวนหุ้นใหม่ต่อหุ้นเดิมจึงยังไม่แน่นอน 
มูลค่าพื้นฐานที่ฝ่ายวิจัยประเมินไว้เดิมคือ 6.8 บาท ภายใต้สมมติฐานส่วนของทุนเพิ่มขึ้น 3.8 หมื่นล้านบาท เป็นหุ้นใหม่ 8,500 ล้านหุ้น ราคาเสนอขายที่ 4.5 บาท ซึ่งในกรณีที่ TRUE เพิ่มทุนกว่า 6 หมื่นล้านบาท และเสนอขายที่ราคาสูงกว่า 4.5 บาท จะทำให้มีโอกาสสูงที่ฝ่ายวิจัยจะต้องมีการปรับมูลค่าพื้นฐานของ TRUE ขึ้น 
ฝ่ายวิจัยยังคงน้ำหนักการลงทุนเป็นเท่าตลาด มองการเพิ่มทุนครั้งนี้จะเป็นประโยชน์ต่อ TRUE ในด้านของสภาพคล่อง ที่จะได้เงินทุนใหม่รอบรับการลงทุนขยายเครือข่ายการให้บริการโทรศัพท์เคลื่อนที่ของ TRUE
 
ประเด็นจับตา/ติดตาม :  
สหรัฐ : 1 ก.พ.59 PMI ภาคการผลิต ตลาดคาดไว้จะอยู่ที่ 48.2 // 3 ก.พ.59 PMI ภาคบริการ ตลาดคาดไว้ที่ 55.3 // 5 ก.พ.59 อัตราการว่างงานตลาดคาดที่ 5% และการจ้างงานนอกภาคเกษตร คลาดคาดไว้ว่าจะเพิ่ม 2.92 แสนตำแหน่ง  
หุ้นแนะนำ : MCS KTB TPCH CENTEL 
หุ้นเก็งกำไรระยะสั้น : J เป้าหมายในการทำไรที่ 3.76 บาทตัดขาดทุนที่ 3.40 บาท 
 
Investment Theme:  
1. หุ้น High Dividend Yield และ High Upside BBL KTB SPALI SC LH MCS 
2. เก็งผลประกอบการ ไตรมาส4/58 เด่น TPCH KAMART MTLS GL